**บันทึกข้อตกลงการอนุญาตให้ใช้พื้นที่**

**มหาวิทยาลัยเทคโนโลยีราชมงคลพระนคร**

บันทึกข้อตกลงเลขที่………………………………………………

สัญญาฉบับนี้ทำขึ้น ณ มหาวิทยาลัยเทคโนโลยีราชมงคลพระนคร คณะ ...... เมื่อวันที่ .............. .............................. ระหว่าง มหาวิทยาลัยเทคโนโลยีราชมงคลพระนคร โดย .............................. ตำแหน่ง ...........................(ผู้รับมอบอำนาจตามคำสั่งมอบอำนาจ ฉบับลงวันที่ ................... ) สำนักงานตั้งอยู่เลขที่ 399 ถนนสามเสน แขวงวชิระพยาบาล เขต ดุสิต จังหวัด กรุงเทพมหานคร ซึ่งต่อไปในบันทึกข้อตกลงนี้ เรียกว่า “ผู้อนุญาต” ฝ่ายหนึ่ง กับ ............................................. อายุ ......... ปี บัตรประจำตัวประชาชนเลขที่ ……......……….......………………... อยู่บ้านเลขที่ ……….……..............……. ตรอก/ซอย ……….………............…….. ถนน ………………................ ตำบล/แขวง …...…………………...........…อำเภอ/เขต ………………...........………….จังหวัด …………….….................. ซึ่งต่อไปในบันทึกข้อตกลงนี้เรียกว่า “ผู้รับอนุญาต”อีกฝ่ายหนึ่ง ทั้งสองฝ่ายได้ตกลงกันทำบันทึกข้อตกลงขึ้น ดังมีข้อความต่อไปนี้

ข้อ ๑. ผู้อนุญาตตกลงอนุญาตให้ใช้พื้นที่และผู้รับอนุญาตตกลงขอใช้พื้นที่ ............................... ........... .................................................... ของคณะ ........................................ ซึ่งตั้งอยู่ที่ ......................................... .................................................. จำนวนเนื้อที่ .................................... ซึ่งต่อไปจะเรียกว่า “พื้นที่ที่ขอใช้” รายละเอียดปรากฏตามแผนผังแสดงบริเวณ แนบท้ายบันทึกข้อตกลงนี้ เพื่อ ..................................... ..................................................................

ข้อ 2. ผู้อนุญาตและผู้รับอนุญาต ตกลงให้ใช้พื้นที่ที่ขอใช้ ตามข้อ 1 มีกำหนด ............... ปี นับตั้งแต่วันที่ ............... เดือน ............................... พ.ศ. ................ ถึงวันที่ ............. เดือน ............................. พ.ศ. ............

ข้อ 3. ผู้รับอนุญาตต้องชำระเงินให้แก่ผู้อนุญาต จากการเข้าใช้พื้นที่ที่ขอใช้ตามข้อ 1 ดังนี้

1. ค่าบำรุงสถานที่ ในอัตราเดือนละ ......................... บาท (......................................)
2. ค่ากระแสไฟฟ้าตามจำนวนหน่วยที่ใช้จริงตามมาตรวัด ในอัตราหน่วยละ ...... (......) บาท
3. ค่าน้ำประปาตามจำนวนหน่วยที่ใช้จริงตามมาตรวัด ในอัตราหน่วยละ ....... (......) บาท

ในเดือน ........................................................................ ให้ชำระค่าบำรุงสถานที่เพียงกึ่งหนึ่งของอัตราค่าบำรุงสถานที่ตาม (ก)

ข้อ 4. ในวันทำบันทึกข้อตกลงนี้ ผู้รับอนุญาตได้ชำระค่าบำรุงสถานที่ สำหรับเดือน ........................... พ.ศ. ............... ถึงเดือน .................................... พ.ศ. .......... เป็นเงิน ...................................... (........................................) ให้แก่ผู้อนุญาตแล้ว ตามใบเสร็จรับเงินเลขที่ ..................................... และเลขที่ .................................... เล่มที่ ............................ ลงวันที่ .......... เดือน .................................... พ.ศ. ............. และผู้รับอนุญาตตกลงว่าจะชำระค่าบำรุงสถานที่เป็นรายเดือนในเดือนต่อ ๆ ไป ณ .......................................... ภายในวันที่ ........... ของทุกเดือน

ข้อ 5. ในวันทำบันทึกข้อตกลงนี้ ผู้รับอนุญาตได้นำหลักประกันบันทึกข้อตกลงเพื่อประกันความเสียหายอันเกิดจากการที่ผู้รับอนุญาตประพฤติฝ่าฝืนบันทึกข้อตกลง เป็นจำนวนเงิน ......................... บาท (..............................................) มามอบให้แก่ผู้อนุญาตแล้ว ตามใบเสร็จรับเงินเลขที่ ................ เล่มที่ .............. ลงวันที่ .............................................................. หลักประกันบันทึกข้อตกลงนี้ จะคืนให้เมื่อผู้รับอนุญาตพ้นจากข้อผูกพันตามบันทึกข้อตกลงนี้แล้ว ถ้าผู้รับอนุญาตค้างชำระค่าบำรุงสถานที่หรือเงินอื่นใดที่จะต้องชำระให้แก่ทางราชการอันเนื่องมาจากการขอใช้สถานที่นี้ ผู้รับอนุญาตยินยอมให้ผู้อนุญาตหักเอาจากหลักประกันบันทึกข้อตกลงได้

ข้อ 6. ผู้รับอนุญาตมีหน้าที่บำรุงรักษาซ่อมแซมเล็กน้อย และซ่อมแซมใหญ่เพื่อรักษาพื้นที่ที่ขอใช้ และเครื่องอุปกรณ์ต่าง ๆ ให้คงอยู่ในสภาพเรียบร้อยภายในระยะเวลาที่ผู้อนุญาตกำหนด ทั้งนี้ โดยผู้รับอนุญาตเป็นผู้ออกค่าใช้จ่ายเองทั้งสิ้น

ข้อ 7. ถ้าผู้รับอนุญาตมีความประสงค์จะดัดแปลงต่อเติมพื้นที่ที่ขอใช้ หรือทำการปลูกสร้างสิ่งใด ๆ ลงในพื้นที่ที่ขอใช้ จะต้องได้รับอนุญาตจากผู้อนุญาตเป็นหนังสือก่อนจึงทำได้ มิฉะนั้น จะต้องเสียเบี้ยปรับในอัตราไม่ต่ำกว่าร้อยละ 10 (สิบ) ของมูลค่าที่ต่อเติมหรือดัดแปลง แต่ไม่ต่ำกว่า 1,000 (หนึ่งพัน) บาทถ้วนต่อครั้งที่ผิดบันทึกข้อตกลง ทั้งนี้ไม่รวมถึงค่าเสียหายอื่น ถ้ามี

การต่อเติม แก้ไข ดัดแปลงสิ่งใด ๆ ผู้รับอนุญาตมีหน้าที่ต้องส่งรูปแบบ ลักษณะของการตกแต่งมาให้ผู้อนุญาตพิจารณาก่อน ทั้งนี้ ผู้รับอนุญาตตกลงเป็นฝ่ายรับภาระออกค่าใช้จ่ายเองทั้งสิ้น

บรรดาสิ่งปลูกสร้างที่ผู้รับอนุญาตได้ทำลงในที่ดินบริเวณพื้นที่ที่ขอใช้ก็ดี หรือที่ได้ดัดแปลงต่อเติมในพื้นที่ที่ขอใช้ก็ดี หรือที่ได้ซ่อมแซมตามข้อ 6 ก็ดี ให้ตกเป็นของผู้อนุญาต โดยผู้อนุญาตไม่ต้องเสียค่าตอบแทนใด ๆ ทั้งสิ้น

ข้อ 8. ผู้รับอนุญาตจะไม่ใช้หรือยินยอมให้ผู้อื่นใช้พื้นที่ที่ขอใช้เพื่อการใด ๆ อันเป็นที่น่ารังเกียจแก่สังคม หรือน่าจะเป็นการเสียหายแก่พื้นที่ที่ขอใช้ และจะไม่ก่อให้เกิดความเดือดร้อนรำคาญแก่ผู้อนุญาต หรือผู้อยู่ข้างเคียง หรือกระทำการใด ๆ อันเป็นการละเมิดต่อกฎหมายความสงบเรียบร้อย หรือศีลธรรมอันดีของประชาชน

ข้อ 9. ผู้รับอนุญาตจะไม่นำพื้นที่ที่ขอใช้ทั้งหมดหรือบางส่วนไปให้ใช้ช่วง หรือยอมให้ผู้อื่นใช้ประโยชน์ในพื้นที่ที่ขอใช้เป็นอันขาด เว้นแต่จะได้รับความยินยอมเป็นหนังสือจากผู้อนุญาตก่อน และจะนำไปใช้ประโยชน์อื่นนอกจากเพื่อวัตถุประสงค์ในการขอใช้ตามข้อ 1 ไม่ได้

ข้อ 10. ผู้รับอนุญาตต้องยินยอมให้ผู้อนุญาต หรือผู้แทนเข้าไปตรวจพื้นที่ที่ขอใช้ได้เสมอ โดยผู้รับอนุญาตจะต้องอำนวยความสะดวกให้ตามสมควร

ข้อ 11. การชำระเงินใด ๆ ที่ผู้รับอนุญาตต้องชำระให้แก่ผู้อนุญาตตามกำหนดเวลา หากชำระเกินกำหนดเวลา ผู้รับอนุญาตจะต้องชำระเงินเพิ่มขึ้นจากเงินดังกล่าวเป็นเบี้ยปรับให้ผู้อนุญาตในอัตราร้อยละ 1.5 (หนึ่งจุดห้า) ต่อเดือนของเงินที่ค้างชำระ เศษของเดือนให้นับเป็นหนึ่งเดือน

ข้อ 12. ในการส่งมอบพื้นที่ที่ขอใช้ ผู้อนุญาตไม่ต้องรับผิดในความชำรุดบกพร่องหรือการรอนสิทธิในพื้นที่ที่ขอใช้ และเงินค่าบำรุงสถานที่ที่ผู้รับอนุญาตได้ส่งมอบไว้ก่อนนั้น ผู้อนุญาตไม่จำต้องคืนไม่ว่ากรณีใด ๆ ทั้งสิ้น

ข้อ 13. ในระหว่างอายุของบันทึกข้อตกลง ถ้าผู้อนุญาตมีความจำเป็นจะต้องใช้พื้นที่ที่ขอใช้เพื่อประโยชน์ของมหาวิทยาลัยหรือของทางราชการ ผู้รับอนุญาตยินยอมให้ผู้อนุญาตบอกเลิกบันทึกข้อตกลงได้ โดยบอกกล่าวเป็นหนังสือให้ผู้รับอนุญาตทราบล่วงหน้าไม่น้อยกว่า 30 วัน โดยผู้อนุญาตไม่ต้องเสียค่าตอบแทนหรือค่าเสียหายใด ๆ ให้แก่ผู้รับอนุญาตทั้งสิ้น

ข้อ 14. ในระหว่างอายุการขอใช้พื้นที่ตามบันทึกข้อตกลง ถ้าได้เกิดภัยพิบัติ อัคคีภัยหรือถูกทำลายด้วยประการใด ๆ แก่พื้นที่ที่ขอใช้ โดยมิใช่ความผิดของผู้รับอนุญาต จนเป็นเหตุให้พื้นที่ที่ขอใช้ชำรุดเสียหาย และไม่อยู่ในสภาพที่จะใช้ประโยชน์ตามวัตถุประสงค์แห่งการใช้ตามข้อ 1 ได้ ให้ถือว่าบันทึกข้อตกลงเป็นอันระงับสิ้นสุดลงทันที โดยผู้อนุญาตมิพักต้องบอกกล่าวก่อน

ข้อ 15. ในระหว่างที่มีการอนุญาตให้ใช้พื้นที่ตามบันทึกข้อตกลงนี้ ผู้รับอนุญาตจะต้องปฏิบัติตามระเบียบ ประกาศของมหาวิทยาลัยหรือของคณะ หรือรายละเอียดและเงื่อนไขเกี่ยวกับการจัดหาผู้ประกอบการร้านอาหาร ในเรื่องกติกาการรักษาความสะอาดของอุปกรณ์ เครื่องใช้ในการประกอบอาหาร บรรจุภัณฑ์ที่ใช้บรรจุอาหาร สุขอนามัยของผู้ประกอบการ และการรับตรวจคุณภาพและความปลอดภัยในอาหาร เครื่องดื่มที่จำหน่าย โดยผู้รับอนุญาตเป็นผู้รับผิดชอบในค่าใช้จ่ายต่าง ๆ เกี่ยวกับการตรวจสอบคุณภาพ

ข้อ 16. ผู้อนุญาตจะออกใบเสร็จรับเงินให้แก่ผู้รับอนุญาตทุกคราวที่ได้รับชำระค่าบำรุงสถานที่ ใบเสร็จรับเงินมีลักษณะสำคัญดังต่อไปนี้

1. ตราครุฑหรือตรามหาวิทยาลัย
2. ชื่อสถานที่อยู่ของผู้รับเงิน
3. วันเดือนปีที่รับเงิน
4. ชื่อผู้รับอนุญาตและสถานที่ที่ขอใช้
5. รายการและจำนวนเงินที่รับชำระ
6. ลายมือชื่อผู้รับเงิน ซึ่งได้แก่ ผู้อำนวยการกองคลังหรือผู้ได้รับมอบหมาย

ผู้อนุญาตจะไม่รับผิดชอบในใบเสร็จรับเงินที่ไม่มีลักษณะสำคัญดังกล่าวมานี้

ข้อ 17. ถ้าผู้รับอนุญาตไม่ปฏิบัติตามบันทึกข้อตกลงข้อหนึ่งข้อใด ไม่ว่าด้วยเหตุใด ๆ จนเป็นเหตุให้เกิดความเสียหายแก่ผู้อนุญาตแล้ว ผู้รับอนุญาตจะต้องรับผิดและยอมชดใช้ค่าเสียหายอันเกิดจากการที่ผู้รับอนุญาตไม่ปฏิบัติตามบันทึกข้อตกลงนั้นให้แก่ผู้อนุญาตโดยสิ้นเชิงภายในกำหนด 15 วันนับแต่วันที่ได้รับแจ้งเป็นหนังสือจากผู้อนุญาต

ข้อ 18. ในระหว่างอายุการใช้สถานที่ของบันทึกข้อตกลง ถ้าผู้รับอนุญาตตกเป็นบุคคลล้มละลายและน่าจะไม่สามารถปฏิบัติตามบันทึกข้อตกลงต่อไปได้ หรือในกรณีที่ผู้อนุญาตมีข้อขัดข้องเกี่ยวกับการปฏิบัติตามบันทึกข้อตกลง และจำเป็นต้องเรียกผู้รับอนุญาตมาพบ ผู้รับอนุญาตไม่ไปพบผู้อนุญาตตามวันเวลาที่กำหนดในหนังสือเชิญพบถึง 3 ครั้งติดต่อกัน โดยไม่มีเหตุผลอันสมควร ผู้อนุญาตจะบอกเลิกบันทึกข้อตกลงเสียก็ได้

ข้อ 19. ถ้าผู้รับอนุญาตผิดบันทึกข้อตกลงข้อหนึ่งข้อใด ผู้อนุญาตมีสิทธิบอกเลิกบันทึกข้อตกลงได้ และเมื่อผู้อนุญาตได้ใช้สิทธิบอกเลิกบันทึกข้อตกลงแล้ว ผู้รับอนุญาตยินยอมให้ผู้อนุญาตริบหลักประกันบันทึกข้อตกลงตามข้อ 5 เป็นจำนวนเงินทั้งหมด หรือบางส่วนก็ได้แล้วแต่ผู้อนุญาตจะเห็นสมควร และผู้อนุญาตยังมีสิทธิเรียกค่าเสียหายอื่น ๆ จากผู้รับอนุญาต (ถ้ามี) ได้อีกด้วย

ข้อ 20. เมื่อบันทึกข้อตกลงสิ้นสุดลงไม่ว่ากรณีใด ๆ ผู้รับอนุญาตจะต้องส่งมอบพื้นที่ที่ขอใช้คืนให้แก่ผู้อนุญาตในสภาพที่เรียบร้อยปราศจากความชำรุดบกพร่อง หรือความเสียหายใด ๆ อันเนื่องมาจากการไม่ได้ใช้งานตามปกติ และถ้าเกิดความชำรุดบกพร่องหรือความเสียหายดังกล่าว ผู้รับอนุญาตจะต้องซ่อมแซมแก้ไขให้อยู่ในสภาพดีก่อนการส่งมอบด้วยค่าใช้จ่ายของผู้รับอนุญาตเองทั้งสิ้น หรือมิฉะนั้น ผู้รับอนุญาตยินยอมให้ผู้อนุญาตหักจากหลักประกัน หรือเรียกร้องเอาจากผู้รับอนุญาตแล้วแต่กรณี เพื่อเป็นค่าซ่อมแซมแก้ไขดังกล่าว โดยทั้งนี้ผู้รับอนุญาตและบริวารจะต้องออกจากพื้นที่ที่ขอใช้ ขนย้ายทรัพย์สินของผู้รับอนุญาต หรือของผู้อื่นที่อยู่ในความครอบครองของผู้รับอนุญาตไปจากพื้นที่ที่ขอใช้ และส่งมอบพื้นที่ที่ขอใช้ให้แก่ผู้อนุญาตให้แล้วเสร็จภายใน 30 วันนับแต่วันที่บันทึกข้อตกลงสิ้นสุด

ข้อ 21. กรณีผู้รับอนุญาตไม่ส่งมอบพื้นที่ที่ขอใช้คืนแก่ผู้อนุญาตตามกำหนดเวลาในข้อ 20 ผู้อนุญาตมีสิทธิเข้าครอบครองพื้นที่ที่ขอใช้ได้โดยพลัน ในการนี้ ผู้อนุญาตมีสิทธิกระทำการใด ๆ เท่าที่จำเป็นเพื่อขจัดเหตุขัดขวางการเข้าครอบครองพื้นที่ที่ขอใช้ ซึ่งรวมถึงการเคลื่อนย้ายทรัพย์สินของผู้รับอนุญาต หรือของผู้อื่นที่อยู่ในพื้นที่ที่ขอใช้ออกจากพื้นที่ที่ขอใช้ โดยมิต้องรับผิดชอบต่อความเสียหายหรือสูญหายอันเกิดขึ้นต่อทรัพย์สินดังกล่าว

บันทึกข้อตกลงนี้ทำขึ้นสามฉบับ มีข้อความถูกต้องตรงกัน คู่กรณีทั้งสองฝ่ายได้อ่านและเข้าใจข้อความแห่งบันทึกข้อตกลงนี้โดยตลอดแล้ว จึงได้ลงลายมือชื่อไว้เป็นหลักฐานพร้อมทั้งประทับตรา (ถ้ามี) ไว้เป็นสำคัญต่อหน้าพยาน และผู้อนุญาตเก็บไว้สองฉบับ ผู้รับอนุญาตเก็บไว้หนึ่งฉบับ

ลงชื่อ ........................................................... ผู้อนุญาต

(........................................................)

ลงชื่อ ........................................................... ผู้รับอนุญาต

(........................................................)

ลงชื่อ ........................................................... พยาน

(........................................................)

ลงชื่อ ........................................................... พยาน

(........................................................)